Ympäristöterveydenhuollon toimintaedellytykset

Asettaminen	
	Sosiaali- ja terveysministeriön ehkäisevän sosiaali- ja terveyspolitiikan osasto kutsuu eri hallinnonalojen edustajat ohjausryhmään, jonka tehtävänä on ohjata kunnallisen ympäristöterveydenhuollon toimintaedellytykset –hanketta.	

Toimikausi	
	26.6.2000 -   	

Tausta	
	Valtioneuvoston päätöksessä ”Sosiaali- ja terveydenhuollon tavoite- ja toimintaohjelma” (STM:n julkaisuja 1999:16) kohdassa 3.1 Hyvinvointia tukeva ympäristö (s. 9 viite 4) esitetään tavoitteeksi kuntien yhteistyön lisäämistä ympäristöterveydenhuollon toimeenpanossa kunnissa. Valvonnan tarvitsemien voimavarojen turvaamiseksi toimintaohjelmassa esitetään myös valvontamaksujen käyttöönottoa ja omavalvontamenettelyn tehostamista.
Sosiaali- ja terveysministeriön teettämässä ympäristöterveydenhuollon voimavaroja ja niiden käyttöä vuonna 1996 koskevassa selvityksessä (STM, selvityksiä 1999:7) todetaan henkilöstöresurssien vähentyneen 1990-luvulla useilla kymmenillä prosenteilla sekä tutkimus- ja laitemäärärahoissa olevan huomattavaa vajausta. Toisaalta valvontatehtävien määrä on lisääntynyt Suomen EU-jäsenyyden sekä asuntojen valvontatarpeen lisääntymisen myötä.
Samanaikainen resurssien väheneminen ja tehtävien lisääntyminen on aiheuttanut kunnallisen ympäristöterveydenhuollon toimintaedellytysten vaarantumisen.

Tavoitteet	
	Kunnallisen ympäristöterveydenhuollon toimintaedellytysten parantaminen.	

Tehtävä	
	Ohjausryhmän tehtävänä on arvioida hankkeessa valmisteltavien toimenpide-ehdotusten toimivuutta koko ympäristöterveydenhuollon sektorilla mm. seuraavien erityiskysymyksien osalta:
1. Ympäristöterveydenhuollon rahoitusvaihtoehdot
2. Kuntien välinen yhteistoiminta
3. Kuntien ja valtion välinen työnjako
4. Ulkopuolisten asiantuntijoiden hyväksikäyttö valvontatyössä
5. Edellä mainittujen toimenpiteiden mahdollisesti edellyttämät lakimuutokset	

Organisointi	
		Puheenjohtaja Risto Aurola, johtaja, sosiaali- ja terveysministeriö 	
		Jäsenet:	
		Pirkko Raunemaa, apulaisjohtaja, Elintarvikevirasto 	
		Jaana Husu-Kallio, osastopäällikkö, maa- ja metsätalousministeriö 	
		Esko Uusi-Rauva, johtaja, Eläinlääkintä- ja elintarvikelaitos 	
		Jyrki Kivistö, neuvotteleva lakimies, Suomen Kuntaliitto 	
		Päivi Hentunen, apulaisjohtaja, Kuluttajavirasto 	
		Matti Laiho, erityisasiantuntija, Suomen Kuntaliitto 	
		Anne Haikonen, nuorempi hallitussihteeri, kauppa- ja teollisuusministeriö 	
		Sihteeri Keinänen Jari, kehittämiskonsultti, Suomen Ympäristö- ja Terveysalan Tutkimus 	

Kustannukset ja rahoitus	
	Ohjausryhmä työskentelee virka-aikana ilman eri korvausta.	

	Ylijohtaja	Jarkko Eskola	

	Ylitarkastaja	Katri Nuotio	

LIITTEET	
	-	

JAKELU	
	Päätöksessä mainitut	

TIEDOKSI